Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9077

6. Függelék 1 - 5 Táblázatában foglaltak szerintiek legyenek. 2.17.5 Az elektronikus formájú légiforgalmi adat védelmét tárolás és átvitel folyamán teljes egészében ciklikus redundancia ellenőrzéssel (cyclic redundancy check - CRC) kell felügyelni. A fenti 2.17.3 szerint osztályozott kritikus és a fontos légiforgalmi adatok integritási szintjének védelméhez 32-, vagy 24-bit CRC algoritmust kell alkalmazni (a sorrendnek megfelelően). 2.17.6 Ajánlás. - A fenti 2.17.3 szerint osztályozott szokványos légiforgalmi adatok integritási szintjének védelméhez 16-bit CRC algoritmust kell alkalmazni. Megjegyzés. - A légiforgalmi adat minőségi követelményeiről (pontosság, felbontás, integritás, védelem és nyomon követhetőség) útmutató anyag a Geodéziai Világ Rendszer - 1984 (WGS-84) Kézikönyvben (Doc 9674) található. A 6. Függelék közzétételével összefüggő, a térkép felbontáshoz és a légiforgalmi adat integritáshoz kapcsolódó megalapozó anyag az RTCA DO-201A dokumentumában és az European Organization for Civil Aviation Equipment (EUROCAE) ED-77 - Légiforgalmi Információk Ipari Követelményei dokumentumában található. 2.18. Közös viszonyítási rendszer 2.18.1 Vízszintes vonatkoztatási rendszer 2.18.1 A vízszintes irányú (geodéziai) vonatkoztatási rendszerként a Geodéziai Világrendszer - 1984 (WGS-84)-et kell alkalmazni. A közzétett légiforgalmi geodéziai (földrajzi szélességet és hosszúságot jelző) koordinátákat a WGS-84 geodéziai vonatkoztatási alap szerint kell kifejezni. Megjegyzés. - A WGS-84-el kapcsolatos átfogó útmutató anyag a Geodéziai Világrendszer - 1984 (WGS-84) Kézikönyvben (Doc 9674) található. 2.18.1.2 Csillag megjelöléssel kell ellátni azokat a WGS-84 koordinátákká átalakított földrajzi koordinátákat, amelyek esetében az eredeti terepfelmérés pontossága nem teljesíti a 11. Annex 2. Fejezetében és a 14. Annex I. és II. Kötetének 2. Fejezetében szereplő követelményeket. 2.18.1.3 A térkép földrajzi koordináta felbontási mértéke feleljen meg az illető térképfajtára előírtaknak és legyen egyezésben a 6. Függelék 1. Táblázatában közöltekkel. Megjegyzés. - A WGS-84 rendszerrel kapcsolatos és a légiforgalmi szolgálatok által kijelölt földrajzi pontok légiforgalmi koordinátáinak meghatározását és jelentését (a terepmunka pontosságát és az adat integritását) szabályozó előírások a 11. Annex 2. Fejezetében és 5. Függelékének 1. Táblázatában, a repülőterekkel/helikopter repülőterekkel kapcsolatos helyzetpontokra vonatkozóan pedig a 14. Annex I. és II. Kötetének 2. Fejezetében, valamint az 5. Függelék 1. Táblázatában szerepelnek a sorrendnek megfelelően. 2007/70/II. szám 2.18.2 Függőleges viszonyítási rendszer 2.18.2.1 Függőleges vonatkoztatási rendszerként a gravitáció függvényű magasságnak (elevation) a geoidként ismert felülettel való összefüggését adó közepes tengerszint (MSL) alapadatot kell alkalmazni .

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes